Mara minn Ħal Qormi qalet li x'ħin rat il-karozza tagħha mirduma taħt il-kantuni fil-maltempata tal-bieraħ, lanqas biss irrealizzat il-gravità tas-sitwazzjoni. Fl-istess ħin "bdejt ngħajjat u nibki, dik il-karozza ħdimt u batejt għaliha, kont għadni qed inħallasha. Ma kellix Ferrari imma kienet tiegħi." Ma' Newsbook.com.mt , Ramona rrakkontat kif kollox beda meta kienet maqbuda fit-traffiku waqt li kienet qed issuq il-karozza tax-xogħol tagħha. Qalet li ċemplulha u avżawha biex ma tiħux qatgħa meta tasal fit-triq fejn toqgħod u tara l-karozza tagħha. Spjegat kif xi ħadd laħaq ċempel fuq in-numru 112 u ftit tal-ħin wara waslu l-Pulizija fuq il-post. Iktar tard waslu wkoll tal-Enemalta biex jassiguraw li ma kienx hemm periklu minħabba li seta' jkun hemm kuntatt bejn il-wajers u l-ilma tax-xita. Ramona qalet kif għaxar minuti qabel mal-ġebel tagħha sfrondalha l-karozza, bintha ta' 17-il sena kienet għaddeja minn fuq l-istess bankina meta marret tixtri l-ħobż. Saħqet li setgħet ġrat diżgrazzja ferm u ferm ikbar għax "il-karozza tmur u tiġi, iżda t-tifla ma terġax tiġi lura. Kien għalhekk li iktar bdejt nibki kull darba li n-nies bdew jistaqsuni x'ġara". Spjegat kif il-karozza tagħha hija fi stat ta' total loss u li diġà għamlet l-ewwel kuntatti mal-aġenzija tal-assikurazzjoni tagħha. Qalet li kellha tagħmel rapport mal-Pulizija, fejn esprimiet id-diżappunt tagħha għax biex tiġbor kopja tiegħu għall-assikurazzjoni, kellha tħallas €6.99. #td_uid_4_5ee4e836ed734 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/karozza_mfarrka2-80x60.jpg) 0 0 no-repeat} 1 minn 1